Þorsteinn Már Baldvinsson , sem stigið hefur til hliðar sem forstjóri Samherja eftir að uppljóstrað var um mútugreiðslur fyrirtækisins til namibískra stjórnmálamanna , er enn í stjórnum annarra íslenskra útgerðarfyrirtækja . Kristján Þór Júlíusson sjávarútvegsráðherra hefur sagt sig frá málefnum Samherja vegna tengsla , en hefur ekki nefnt hagsmunaárekstra þegar kemur að öðrum fyrirtækjum tengdum Þorsteini Má . Katrín Jakobsdóttir forsætisráðherra var spurð um tengslin í viðtali á vef Morgunblaðsins í dag . „ Tengsl hans við forstjóra Samherja sem hefur nú stigið til hliðar hafa líka legið öllum ljós mjög lengi , “ sagði hún . „ Hann hefur sagt , sjávarútvegsráðherra , að hann muni stíga til hliðar í þeim ákvörðunum sem varða þetta tiltekna fyrirtæki . Á sama tíma hefur téður forstjóri stigið til hliðar á meðan rannsókn stendur . Ég tel nú að hvort tveggja eigi að þjóna því að tryggja ákveðinn frið . “ Katrín JakobsdóttirForsætisráðherra telur að ákvörðun Kristján Þórs muni tryggja frið . Þorsteinn Már er hins vegar enn með aðkomu að öðrum fyrirtækjum í sjávarútvegi . Hann situr meðal annars í stjórn Síldarvinnslunnar , sem er tólfta kvótamesta útgerðarfyrirtæki landsins . Hann er einnig í framkvæmdastjórn Útgerðarfélags Akureyringa , sem er það fimmtánda kvótamesta , á helmingshlut í Rif ehf. sem gerir út hraðfiskibát , auk þess að sitja í fjölda stjórna annarra félaga sem tengjast sjávarútvegi . Samherji á rúm 6 prósent allra aflaheimilda . „ Ég hef litið svo á að við munum aldrei komast hjá því að maður þekki mann á Íslandi , “ sagði Katrín . „ En við þurfum að vera mjög passasöm einmitt þess vegna að tryggja gagnsæi um það hver við erum , hverjir okkar hagsmunir eru og svo framvegis . “ Guðni Th. benti á tvískinnunginn í Afríkuveiðum Samherja Guðni Th. Jóhannesson , núverandi forseti og sagnfræðingur , ræddi Afríkuveiðar Íslendinga , meðal annars Samherja , og setti þær í sögulegt samhengi í viðtali við DV árið 2012 .